
ΤΕΥΧΟΣ ΔΕΥΤΕΡΟ 


Αρ 


. Φύλλου 75 


ΑΠΟΦΑΣΕΙΣ 

Αριθμ. αττόφ. 1126/21 -12-2018 

Έγκριση Κανονισμού Κοινού Προγράμματος Με¬ 
ταπτυχιακών Σπουδών του Παιδαγωγικού Τμή¬ 
ματος Δημοτικής Εκπαίδευσης του Εθνικού και 
Καποδιστριακού Πανεπιστημίου Αθηνών και του 
Τμήματος Ψυχολογίας του Πανεπιστημίου Κύ¬ 
πρου με τίτλο «Σχολική Συμβουλευτική και Κα¬ 
θοδήγηση» ("5οΓιοοΙ Έουη5θΜπ9 3πά ΟυίάΒπεθ"). 

Η ΣΥΓΚΛΗΤΟΣ ΤΟΥ ΕΘΝΙΚΟΥ ΚΑΙ 
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Λαμβάνοντας υπόψη: 

1. Τις διατάξεις του ν. 4485/2017 «Οργάνωση και Λει¬ 
τουργία της ανώτατης εκπαίδευσης, ρυθμίσεις για την 
έρευνα και άλλες διατάξεις» (ΦΕΚ Α' 114), και ειδικότερα 
τα άρθρα 30 έως και 37,43,45 και 85, 

2. την υπ'αριθμ. 163204/Ζ1/29-9-2017 εγκύκλιο του 
Υπουργείου Παιδείας, Έρευνας και Θρησκευμάτων, 

3. την υπ' αριθμ. 216772/Ζ1 /8-12-2017 υπουργική 
απόφαση (ΦΕΚ 4334/12-12-2017,τ.Β') με τίτλο «Τρόπος 
κατάρτισης του αναλυτικού προϋπολογισμού λειτουρ¬ 
γίας και της έκθεσης βιωσιμότητας των Προγραμμάτων 
Μεταπτυχιακών Σπουδών», 

4. την υπ'αριθμ. 41931/Ζ1/13-3-2018 υπουργική από¬ 
φαση (ΦΕΚ Β'972) «Ρύθμιση θεμάτων ίδρυσης κοινών 
ΠΜΣ και εκπόνησης διδακτορικών διατριβών με συνε- 
πίβλεψη μεταξύ ημεδαπών ΑΕΙ και αναγνωρισμένων 
ως ομοταγών ιδρυμάτων ή ερευνητικών κέντρων και 
ινστιτούτων των αλλοδαπής», 

5. τις παραγράφους 7 και 8 του άρθρου 19 και την παρ. 
3α του άρθρου 42 του ν.4521/2018 «Ίδρυση Πανεπιστη¬ 
μίου Δυτικής Αττικής και άλλες διατάξεις» (ΦΕΚ Α' 38), 

6. τις παραγράφους 1 και 5 του άρθρου 101 του 
ν. 4547/2018 (ΦΕΚ ΑΊ 02), 

7. τις διατάξεις του ν.4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων» (ΦΕΚ ΑΊ 95), 
όπως τροποποιήθηκαν και ισχύουν, 

8. τις διατάξεις του ν.4386/2016 «Ρυθμίσεις για την 
έρευνα και άλλες διατάξεις» (ΦΕΚ Α'83), όπως τροπο¬ 
ποιήθηκαν και ισχύουν, 


9. το π.δ. 85/31-5-2013 (ΦΕΚ ΑΊ 24) «Ίδρυση, μετονο- 
μασία, ανασυγκρότηση Σχολών και ίδρυση Τμήματος 
στο Εθνικό και Καποδιστριακό Πανεπιστήμιο Αθηνών», 

10. τις διατάξεις του ν. 3374/2005 και ιδίως τα άρθρα 14 
και 15 (ΦΕΚ 189, τ.Α', 02-08-2005) «Διασφάλιση της ποι¬ 
ότητας στην ανώτατη εκπαίδευση. Σύστημα μεταφοράς 
και συσσώρευσης πιστωτικών μονάδων - Παράρτημα 
διπλώματος» όπως τροποποιήθηκε και ισχύει, 

11. το ΦΕΚ ίδρυσης ή/και τροποποίησης του ΔΠΜΣ 
(ΦΕΚ 2619/4-12-2015), 

12. το απόσπασμα πρακτικού της Συνέλευσης του Παι- 
δαγωγικούΤμήματοςΔημοτικής Εκπαίδευσηςτου ΕΚΠΑ 
(20ή συνεδρίαση στις 19/4/2018), 

13. το Ειδικό Πρωτόκολλο Συνεργασίας των δύο Πα¬ 
νεπιστημίων, 

14. το απόσπασμα πρακτικού της Επιτροπής Μετα¬ 
πτυχιακών Σπουδών του ΕΚΠΑ (συνεδρίαση 30-4-2018), 

15. το απόσπασμα πρακτικού της Συγκλήτου του 
ΕΚΠΑ (συνεδρίαση 14-5-2018), 

16. το γεγονός ότι με την παρούσα δεν προκαλείται 
δαπάνη εις βάρους του κρατικού προϋπολογισμού, απο¬ 
φασίζει: 

Την έγκριση του Κανονισμού Σπουδών του Κοινού 
Προγράμματος Μεταπτυχιακών Σπουδών του Παιδα¬ 
γωγικού Τμήματος Δημοτικής Εκπαίδευσης του Εθνικού 
και Καποδιστριακού Πανεπιστημίου Αθηνών και του Τμή- 
ματος Ψυχολογίας του Πανεπιστημίου Κύπρου με τίτλο 
«Σχολική Συμβουλευτική και Καθοδήγηση» ("5εΓιοοΙ 
Θουη5θΙίη9 3πά ΟυίάΒίτοθ"), από το ακαδημαϊκό έτος 
2018-2019, ως ακολούθως: 

Άρθρο 1 

Αντικείμενο - Σκοπός του Προγράμματος- 

Απονεμόμενος Τίτλος 

Σκοπός του Προγράμματος είναι να αναπτυχθεί ένα 
περιεκτικό μεταπτυχιακό πρόγραμμα Σχολικής Συμβου¬ 
λευτικής και Καθοδήγησης προσαρμοσμένο στις τοπικές 
συνθήκες, αλλά βασισμένο στη διεθνή πρακτική. Έτσι, 
θα υπάρξει μια επιπρόσθετη επαγγελματική επιλογή για 
πτυχιούχους Ψυχολογίας και πτυχιούχους Επιστημών της 
Αγωγής. Παράλληλα, στόχος είναι να επιτευχθεί η σύσφι- 
ξη των σχέσεων των δύο συνεργαζόμενων Τμημάτων 
και αντίστοιχα των δύο Πανεπιστημίων με προφανείς 
θετικές συνέπειες και αμοιβαίο όφελος. 

Το Κοινό ΔΠΜΣ απονέμει Δίπλωμα Μεταπτυχιακών 
Σπουδών (Δ.Μ.Σ.) στη «Σχολική Συμβουλευτική και Κα¬ 
θοδήγηση» (Μ35ϊθγ οί Αγϊ5 ίη 5<:ΓιοοΙ (ΙουηεθΙίης 3ηά 
Ουίεώηεθ). Στους φοιτητές του Προγράμματος στο Πα¬ 
νεπιστήμιο Αθηνών, ο τίτλος χορηγείται από το Εθνικό 
και Καποδιστριακό Πανεπιστήμιο Αθηνών. Αντίστοιχα, 
στους φοιτητές του Προγράμματος στο Πανεπιστήμιο 
Κύπρου, ο μεταπτυχιακός τίτλος χορηγείται από το Πα¬ 
νεπιστήμιο της Κύπρου. Στον τίτλο θα αναφέρονται και 
τα δύο ανωτέρω συνεργαζόμενα Ιδρύματα. 

Για την απόκτηση του Διπλώματος Μεταπτυχιακών 
Σπουδών απαιτούνται συνολικά εκατόν είκοσι (120) πι¬ 
στωτικές μονάδες (Ε(ΙΤ5). 

Κατά τη διάρκεια των σπουδών οι μεταπτυχιακοί φοι¬ 
τητές υποχρεούνται σε παρακολούθηση και επιτυχή εξέ¬ 
ταση μεταπτυχιακών μαθημάτων, συμμετοχή σε πρακτι¬ 
κή άσκηση, συγγραφή επιστημονικών εργασιών, καθώς 
και σε εκπόνηση μεταπτυχιακής διπλωματικής εργασίας. 

Η διεξαγωγή πρακτικής άσκησης συνολικά πεντακο- 
σίων (500) ωρών αποτελεί αναπόσπαστο μέρος για την 
ολοκλήρωση των σπουδών του Κοινού ΔΠΜΣ. Με την 
επιτυχή ολοκλήρωσή της, το Κοινό ΔΠΜΣ χορηγεί πιστο¬ 
ποιητικό, το οποίο αντιστοιχεί σε είκοσι (20) Ε(ΙΤ5, κατ' 
αντιστοιχία με το Πανεπιστήμιο Κύπρου. 

Άρθρο 2 

Δομή και Όργανα του ΔΠΜΣ 

Αρμόδια όργανα για την οργάνωση και λειτουργία του 
Κοινού ΔΠΜΣ είναι: 

- η Ειδική Διιδρυματική Επιτροπή (ΕΔΕ) 

Η Ειδική Διιδρυματική Επιτροπή έχει διετή θητεία, είναι 
εννεαμελής και συγκροτείται από επτά (7) διδάσκοντες 
μέλη ΔΕΠ των συνεργαζόμενων Τμημάτων και δύο (2) 
εκπροσώπους μεταπτυχιακών φοιτητών. Η κατανομή 
των μελών ανά συνεργαζόμενο φορέα και κατ'αναλογία 
του αριθμού των διδασκόντων τους στο κοινό ΔΠΜΣ 
έχει ως εξής: 

-Τρία μέλη ΔΕΠ του ΠαιδαγωγικούΤμήματοςΔημοτι- 
κής Εκπαίδευσης του Εθνικού και Καποδιστριακού Πα¬ 
νεπιστημίου Αθηνών, 

- Τέσσερα μέλη ΔΕΠ του Τμήματος Ψυχολογίας του 
Πανεπιστημίου Κύπρου. 

Ο Πρόεδρος της ΕΔΕ, όπως και οι Διευθυντές του Κοι¬ 
νού ΔΠΜΣ, εκλέγονται από την ΕΔΕ για διετή θητεία. 

Η ΕΔΕ πέραν των αρμοδιοτήτων που ορίζει ο 
ν.4485/2017 αποφασίζει και ως προς την οικονομική 
διαχείριση και ειδικότερα ως προς την έγκριση των δα¬ 
πανών του προγράμματος και πιστοποιεί τη σχέση εκπαι¬ 
δευτικών αναγκών του συγκεκριμένου προγράμματος 
με τις εκάστοτε αιτούμενες δαπάνες. 

- η Συντονιστική Επιτροπή (ΣΕ) 

Αποτελείται από πέντε (5) μέλη ΔΕΠ των συνεργαζό- 
μενων φορέων, τα οποία έχουν αναλάβει μεταπτυχιακό 
έργο και εκλέγονται από την ΕΔΕ για διετή θητεία. Η 
θητεία του Προέδρου της ΣΕ μπορεί να ανανεωθεί μία 
φορά. Η κατανομή των μελών ανά συνεργαζόμενο φο¬ 
ρέα έχει ως εξής: 

- Δύο μέλη ΔΕΠ του Παιδαγωγικού Τμήματος Δημο¬ 
τικής Εκπαίδευσης του Εθνικού και Καποδιστριακού 
Πανεπιστημίου Αθηνών, 


-Τρία μέλη ΔΕΠ του Τμήματος Ψυχολογίας του Πανε¬ 
πιστημίου Κύπρου. 

Τα μέλη της ΣΕ δεν δικαιούνται επιπλέον αμοιβή ή 
αποζημίωση για τη συμμετοχή τους στην επιτροπή. 
Πρόεδρος της ΣΕ είναι ο Διευθυντής του ΔΠΜΣ, ο οποί¬ 
ος ορίζεται από την ΕΔΕ μεταξύ των μελών της ΣΕ. Η 
θητεία του Προέδρου της ΣΕ μπορεί να ανανεωθεί μία 
φορά. Η ΣΕ είναι αρμόδια για την παρακολούθηση και 
τον συντονισμό της λειτουργίας του προγράμματος και: 

■ Εισηγείται στην ΕΔΕ την κατανομή του διδακτικού 
έργου μεταξύ των διδασκόντων του ΔΠΜΣ. 

■ Ορίζει τον επιβλέποντα και τα μέλη της τριμελούς 
επιτροπής εξέτασης διπλωματικών εργασιών, ο ορισμός 
της οποίας επικυρώνεται από την ΕΔΕ. 

• Εξετάζει φοιτητικά θέματα, όπως αιτήσεις αναστολής 
φοίτησης, παράτασης σπουδών, αναγνώρισης μαθημά¬ 
των από προηγούμενη μεταπτυχιακή εκπαίδευση, αντι¬ 
κατάστασης μαθημάτων του παρόντος Προγράμματος 
με μαθήματα άλλων Μεταπτυχιακών Προγραμμάτων, 
και εισηγείται σχετικά στην ΕΔΕ. 

- οι Διευθυντές του Κοινού ΔΠΜΣ 

Το κοινό ΔΠΜΣ λειτουργεί με κοινό πρόγραμμα μα¬ 
θημάτων που προσφέρεται στο ΠΤΔΕ - ΕΚΠΑ και στο 
Τμήμα Ψυχολογίας του Πανεπιστημίου Κύπρου παράλ¬ 
ληλα. Κατά συνέπεια, για την εύρυθμη λειτουργία του 
ΔΠΜΣ, καθώς επίσης για τη ρύθμιση θεμάτων νομικής, 
οικονομικής και διοικητικής φύσης, απαιτείται ο ορισμός 
ενός Διευθυντή ανά συνεργαζόμενο Τμήμα/Ίδρυμα. 

Οι Διευθυντέςτου ΔΠΜΣ είναι μέλη ΔΕΠ πρώτης βαθ¬ 
μίδας ή της βαθμίδας του αναπληρωτή και είναι του ίδιου 
ή συναφούς αντικειμένου με το γνωστικό αντικείμενο 
του ΔΠ ΜΣ. Οι Διευθυντές είναι μέλη της ΣΕ και ένας από 
τους δύο ορίζεται Πρόεδρός της. 

Επιλέγονται από τα εκλεγμένα μέλη της Σ.Ε. και ορίζο¬ 
νται με απόφαση της ΕΔΕ για διετή θητεία. 

Δεν μπορούν να έχουν περισσότερες από δύο συ¬ 
νεχόμενες θητείες. Προγενέστερες της ισχύος του 
ν.4485/2017 θητείες δεν λαμβάνονται υπόψη. 

Οι Διευθυντές του ΔΠΜΣ εισηγούνται στα αρμόδια 
όργανα του Ιδρύματος για κάθε θέμα που αφορά την 
αποτελεσματική λειτουργία του προγράμματος. Ο Δι¬ 
ευθυντής έχει τις ακόλουθες αρμοδιότητες: 

α) Συγκαλεί σε συνεδρίαση τη ΣΕ. 

β) Καταρτίζει την ημερήσια διάταξη των εν λόγω συ¬ 
νεδριάσεων, λαμβάνοντας υπόψη εισηγήσεις των μελών 
και οργάνων του ΔΠΜΣ. 

γ) Ορίζει εκλογές για την αναπλήρωση μελών επιτρο¬ 
πών λόγω κένωσης θέσης. 

δ) Έχει την ευθύνη σύνταξηςτου προϋπολογισμού και 
απολογισμού του Προγράμματος, τους οποίους υποβάλ¬ 
λει στην ΕΔΕ για έγκριση. 

ε) Είναι υπεύθυνος για την παρακολούθηση της εκτέ¬ 
λεσης του προϋπολογισμού και για την έκδοση των εντο¬ 
λών πληρωμής των σχετικών δαπανών. 

στ) Κατά τη λήξη της θητείας του, καθώς και της ΣΕ, 
συντάσσει αναλυτικό απολογισμό του ερευνητικού και 
εκπαιδευτικού έργου του ΔΠΜΣ, καθώς και των λοιπών 
δραστηριοτήτων του, με στόχο την αναβάθμιση των 
σπουδών, την καλύτερη αξιοποίηση του ανθρώπινου 

δυναμικού, τη βελτιστοποίηση των υφιστάμενων υποδο¬ 
μών και την κοινωνικά επωφελή χρήση των διαθέσιμων 
πόρων του ΔΠΜΣ. 

Το ΔΠΜΣ «Σχολική Συμβουλευτική και Καθοδήγηση» 
υποστηρίζεται από Γραμματεία του Προγράμματος που 
είναι εγκατεστημένη στο ΠΤΔΕ του ΕΚΠΑ και βρίσκεται 
υπό την επιστασία της Γραμματείας του ΠΤΔΕ του ΕΚΠΑ. 
Η Γραμματεία του ΔΠΜΣ έχει ως καθήκον τη γραμματει¬ 
ακή υποστήριξη του ΔΠΜΣ, όπωςτην προετοιμασία της 
διαδικασίας εισδοχής υποψηφίων, την τήρηση των οικο¬ 
νομικών στοιχείων του Προγράμματος, τη γραμματειακή 
υποστήριξη της ΣΕ, την καταχώρηση βαθμολογιών κλπ. 

Άρθρο 3 

Κατηγορίες και αριθμός εισακτέων 

Στο ΔΠΜΣ γίνονται δεκτοί: [1] πτυχιούχοι Τμημάτων 
καιΣχολώντων Ελληνικών Πανεπιστημίων- [2] πτυχιούχοι 
Τμημάτων τωνΤΕΙ συναφούς γνωστικού αντικειμένου- 
[3] πτυχιούχοι αντίστοιχων Τμημάτων της αλλοδαπής ή 
αναγνωρισμένων ανώτατων τριτοβάθμιων Εκπαιδευτι¬ 
κών Ιδρυμάτων χωρών της Ευρωπαϊκής Ένωσης. 

Ο αριθμός εισακτέων στο Κοινό ΔΠΜΣ ορίζεται κατ' 
ανώτατο όριο σε εξήντα (60) με κατανομή κατ'ανώτατο 
όριο σε τριάντα (30) στο Εθνικό και Καποδιστριακό Πα¬ 
νεπιστήμιο Αθηνών και τριάντα (30) στο Πανεπιστήμιο 
Κύπρου. Σε περίπτωση ισοβαθμίας θα γίνονται δεκτοί οι 
υποψήφιοι ως υπεράριθμοι. 

Στο ΔΠΜΣ γίνεται δεκτός, έπειτα από αίτησή του, ως 
υπεράριθμος υπότροφος, ένα (1) μέλος των κατηγοριών 
Ε.Ε.Π., Ε.ΔΙ.Π. και Ε.ΤΕ.Π., το οποίο υπηρετεί στο ΕΚΠΑ, με 
την προϋπόθεση ότι διαθέτει τίτλο σπουδών συναφή με 
το ΔΠΜΣ και επιτελεί συναφές έργο στο ΕΚΠΑ, και εφ' 
όσον πληροί τα ακαδημαϊκά κριτήρια. 

Άρθρο 4 

Τρόπος εισαγωγής 

Η επιλογή των φοιτητών γίνεται με αξιολόγηση του 
φακέλου τους και προφορική συνέντευξη. 

Περί το τέλος του εαρινού εξαμήνου, με απόφαση της 
ΕΔΕ, δημοσιεύεται και αναρτάται στην ιστοσελίδα του 
Κοινού ΠΜΣ και στις ιστοσελίδες των συνεργαζόμενων 
Ιδρυμάτων προκήρυξη/πρόσκληση εκδήλωσης ενδιαφέ¬ 
ροντος για την εισαγωγή μεταπτυχιακών φοιτητών στο 
ΔΠΜΣ. Η προκήρυξη λαμβάνει ευρεία δημοσιότητα σε 
κάθε πρόσφορο ηλεκτρονικό ή έντυπο μέσον. 

Στην προκήρυξη προσδιορίζονται τα παρακάτω: 

- Κατηγορίες πτυχιούχων/υποψηφίων 

- Τα απαραίτητα τυπικά και ουσιαστικά προσόντα των 
υποψηφίων 

- Ο τρόπος και τα κριτήρια αξιολόγησης των υποψη¬ 
φίων 

- Ημερομηνίες για την υποβολή των αιτήσεων-δικαι- 
ολογητικών. 

Οι σχετικές αιτήσεις, μαζί με τα απαραίτητα δικαιο- 
λογητικά, κατατίθενται στη Γραμματεία του ΔΠΜΣ, σε 
προθεσμία που ορίζεται κατά την προκήρυξη και μπορεί 
να παραταθεί με απόφαση της ΕΔΕ. 

Τα απαραίτητα έντυπα και δικαιολογητικά που πρέπει 
να υποβάλουν οι υποψήφιοι είναι τα εξής: 


• Το έντυπο αίτησης συμμετοχής για την επιλογή τους 
στο ΔΠΜΣ (οι υποψήφιοι μπορούν να αναζητήσουν το 
αντίστοιχο έντυπο αίτησης από την ιστοσελίδα του ΠΤΔΕ 
νν νν νν. ρ ιϊ ιη θ ά υ. υ ο 3. 9 γ) . 

■ Αντίγραφο πτυχίου ελληνικού ΑΕΙ ή ΤΕΙ (ευκρινές 
φωτοαντίγραφο από το πρωτότυπο έγγραφο), ή αντί¬ 
γραφο πτυχίου ανώτατου ιδρύματος της αλλοδαπής 
αναγνωρισμένο από τον ΔΟΑΤΑΠ. 

■ Πιστοποιητικό αναλυτικής βαθμολογίας προπτυ¬ 
χιακών μαθημάτων στην οποία να αναγράφεται και ο 
βαθμός του πτυχίου (ευκρινές φωτοαντίγραφο από το 
πρωτότυπο έγγραφο). 

• Πιστοποιητικό κατοχής μίας ξένης γλώσσας από τις 
γλώσσες της Ε.Ε. επιπέδου τουλάχιστον Β2 (ευκρινές φω¬ 
τοαντίγραφο από το πρωτότυπο έγγραφο επικυρωμένο 
από την εκδούσα αρχή ή δικηγόρο). 

• Βιογραφικό Σημείωμα τύπου ΕΙΙΒΟΡΑ55 [τροποποιη¬ 
μένη μορφή του βιογραφικού σημειώματος ΕυΗΟΡΑ55 
για τις ανάγκες υποψηφιότητας στο ΔΠΜΣ (οι υποψή¬ 
φιοι μπορούν να αναζητήσουν και να συμπληρώσουν 
την αναφερόμενη φόρμα από την ιστοσελίδα του ΠΤΔΕ 
νννννν.ριϊιτίθάυ.υοΒ.ςΐ')]. 

• Φωτοτυπία της αστυνομικής ταυτότητας. 

• Πρόσφατη φωτογραφία, στην οποία να αναγράφεται 
το ονοματεπώνυμο του υποψηφίου. 

Πρόσθετα δικαιολογητικά που μπορούν να υποβλη¬ 
θούν και να αξιολογηθούν είναι: 

• Άλλα πτυχία Α.Ε.Ι. (ευκρινή φωτοαντίγραφα από τα 
πρωτότυπα έγγραφα). 

■ Πιστοποιητικά κατοχής και άλλης (πέραν της μίας) 
ξένης γλώσσας σε επίπεδο τουλάχιστον αυτού της απαι- 
τούμενης πιο πάνω γλώσσας, χώρας της Ε.Ε. (ευκρινή 
φωτοαντίγραφα από τα πρωτότυπα έγγραφα επικυρω¬ 
μένα από την εκδούσα αρχή ή δικηγόρο). 

• Αντίγραφο διπλωματικής ή πτυχιακής εργασίας, αν 
υπάρχει. 

• Ανάτυπα δημοσιεύσεων σε επιστημονικά περιοδικά 
τα οποία δημοσιεύουν εργασίες με το σύστημα των κρι¬ 
τών ή πρακτικά επιστημονικών συνεδρίων. 

• Μεταπτυχιακό Δίπλωμα Ειδίκευσης (ευκρινές φωτο¬ 
αντίγραφο από το πρωτότυπο έγγραφο). 

• Διδακτορικό Δίπλωμα (ευκρινές φωτοαντίγραφο από 
το πρωτότυπο έγγραφο). 

• Δύο πρόσφατες συστατικές επιστολές κατά προτίμη¬ 
ση από μέλη ΔΕΠ (δεν απαιτούνται από τους αποφοίτους 
του ΠΤΔΕ του ΕΚΠΑ). 

• Βεβαιώσεις ή πιστοποιητικά σεμιναρίων τουλάχιστον 
εξαμηνιαίας διάρκειας. 

• Πιστοποιητικό γνώσης Η/Υ, τυχόν επαγγελματική 
εμπειρία και κάθε άλλο έργο ή δραστηριότητα συνεκτι- 
μώνται κατά την επιλογή του υποψηφίου. 

Οι τίτλοι σπουδών της αλλοδαπής πιστοποιούνται με 
βεβαίωση ισοτιμίας και αντιστοιχίας από το ΔΟΑΤΑΠ. 

Η επάρκεια ελληνικής γλώσσας για αλλοδαπούς 
υποψηφίους αποδεικνύεται, όταν: α) ο υποψήφιος έχει 
ολοκληρώσει σπουδές δευτεροβάθμιας εκπαίδευσης 
στην Ελλάδα ή σε ελληνόφωνο σχολείο του εξωτερικού- 
β) κατέχει πτυχίο ελληνικής φιλολογίας/γραμμάτων από 
ισότιμο ΑΕΙ της αλλοδαπής- γ) έχει πραγματοποιήσει πλή- 

ρη κύκλο προπτυχιακών σπουδών σε ελληνικό ΑΕΙ ή ΤΕΙ, 
ή έχει πιστοποιητικό επιτυχούς παρακολούθησης δύο (2) 
τουλάχιστον ετών σε ελληνικό τριτοβάθμιο ίδρυμα (ΑΕΙ 
ή ΤΕΙ) και δ) κατέχει πιστοποιητικό επάρκειας ελληνικής 
γλώσσας από κρατικά αναγνωρισμένο ίδρυμα παροχής 
τέτοιων πιστοποιητικών σε αλλοδαπούς. 

Άρθρο 5 

Κριτήρια επιλογής των μεταπτυχιακών 
φοιτητών στο ΔΠΜΣ 

1. Για την επιλογή των φοιτητών που θα παρακολου¬ 
θήσουν το ΔΠΜΣ, εκτός των υποχρεωτικών για τη συμ¬ 
μετοχή τους δικαιολογητικών (δηλαδή πτυχίο ΑΕΙ ή ΤΕΙ 
και γλωσσομάθεια σε επίπεδο Β2) αξιολογούνται: 


Κριτήρια επιλογής υποψηφίων 

Αξιολογικές 

μονάδες 

Βαθμός πτυχίου ΑΕΙ ή ΤΕΙ - βαθμός 
συναφών με την κατεύθυνση 
προπτυχιακών μαθημάτων - διπλωματική 
ή πτυχιακή εργασία 

μέχρι 10 α.μ. 

Επιπλέον ξένη/-ες γλώσσαΛες σε επίπεδο 
τουλάχιστον Β2 

μέχρι 5 α.μ. 

Περισσότερα του ενός πτυχία ΑΕΙ 

μέχρι 5 α.μ. 

Μεταπτυχιακό Δίπλωμα Ειδίκευσης 

μέχρι 5 α.μ. 

Διδακτορικό Δίπλωμα 

μέχρι 5 α.μ. 

Δημοσιευμένες επιστημονικές εργασίες σε 
επιστημονικά 

περιοδικά με το σύστημα των κριτών ή 
πρακτικά 

επιστημονικών συνεδρίων 

μέχρι 10 α.μ. 

Επιμορφωτικά σεμινάρια τουλάχιστον 
εξαμηνιαίας διάρκειας 

μέχρι 5 α.μ. 

Πτυχίο ΠΤΔΕ - ΕΚΠΑ 

5 α.μ. 


2. Η απόδοση των υποψηφίων κατά τη διάρκεια προ¬ 
φορικής συνέντευξης μέχρι 50 α.μ. 

3. Η αξιολόγηση των κριτηρίων επιλογής και η βαθ¬ 
μολόγησή τους γίνεται από τριμελή επιτροπή που ορί¬ 
ζεται από την ΕΔΕ με τις διαδικασίες που περιγράφονται 
παρακάτω. Η βαθμολόγηση των κριτηρίων γίνεται σε 
κλίμακα από 0 μέχρι 100 και κάθε υποψήφιος πιστώνεται 
με συγκεκριμένο αριθμό αξιολογικών μονάδων (α.μ.) 
αυτής της κλίμακας. 

4. Τα ειδικά προσόντα των υποψηφίων, όπως αυτά 
προκύπτουν από τα δικαιολογητικά που οι ίδιοι έχουν 
καταθέσει, καταγράφονται από τη Γραμματεία του ΔΠΜΣ 
και στη συνέχεια αξιολογούνται και βαθμολογούνται από 
την επιτροπή αξιολόγησης που έχει οριστεί με απόφαση 
της ΕΔΕ. 

Διευκρινίζεται ότι: 

α) Η διπλωματική ή πτυχιακή εργασία βαθμολογείται 
από την επιτροπή αξιολόγησης μόνο όταν είναι σχετική 
με το γνωστικό αντικείμενο του ΔΠΜΣ. Διπλωματική ή 
πτυχιακή εργασία που κρίνεται ότι δεν είναι σχετική με 
το γνωστικό αντικείμενο του ΔΠΜΣ μπορεί στη συνέχεια 
να αξιολογηθεί και να βαθμολογηθεί ως δημοσιευμένη 
επιστημονική εργασία. Στην περίπτωση αυτή η βαθμο¬ 
λογία που δίνεται για την εργασία δεν μπορεί να ξεπερνά 
τις 3 α.μ. 


β) Το ερευνητικό-επιστημονικό έργο του υποψηφίου 
αξιολογείται και βαθμολογείται μόνο όταν αυτό είναι 
δημοσιευμένο σε έγκυρα επιστημονικά περιοδικά τα 
οποία χρησιμοποιούν το σύστημα των κριτών ή πρα¬ 
κτικά επιστημονικών συνεδρίων. 

γ) Τα πρόσθετα πτυχία ΑΕΙ αξιολογούνται ως εξής: 
δύο (2) α.μ. για το πρώτο πρόσθετο πτυχίο και από 1 α.μ. 
για κάθε επιπλέον πτυχίο. Τα πτυχία πανεπιστημίων της 
αλλοδαπής μοριοδοτούνται μόνον, όταν είναι αναγνω¬ 
ρισμένα από τον ΔΟΑΤΑΠ ως ισότιμα με τα πτυχία που 
χορηγούνται από τα ελληνικά ΑΕΙ. 

δ) Η κατοχή ξένων γλωσσών πέραν της υποχρεωτι¬ 
κής πιστώνεται ως εξής: μία (1) α.μ. για κάθε πρόσθετη 
ξένη γλώσσα επιπέδου τουλάχιστον Β2. Πριμοδοτείται 
με δύο (2) α.μ. το επίπεδο (II και τρεις (3) α.μ. το επίπε¬ 
δο (12 μέχρι τη συμπλήρωση του ανωτάτου ορίου των 
α.μ. Η κατοχή των πρόσθετων ξένων γλωσσών για να 
μοριοδοτηθεί πρέπει να πιστοποιείται σύμφωνα με τις 
διαδικασίες που προβλέπονται και για την πιστοποίηση 
της πρώτης ξένης γλώσσας. 

Το σύνολο των α.μ. που είναι δυνατό να συγκεντρώσει 
ένας υποψήφιος από τα ειδικά προσόντα που έχει, όπως 
περιγράφονται παραπάνω, δεν μπορεί να υπερβαίνει 
τις 50 α.μ. 

5. Προφορική συνέντευξη των υποψηφίων: 

Για την επιλογή των υποψηφίων στο ΔΠΜΣ πραγματο¬ 
ποιείται σχετική προφορική συνέντευξη από την τριμελή 
επιτροπή αξιολόγησης. 

Η απόδοση των υποψηφίων κατά τη διάρκεια της 
προφορικής συνέντευξης συνεκτιμάται για την επιλογή 
τους στο ΔΠΜΣ. Ο ανώτατος αριθμός α.μ. που μπορεί 
να πιστωθεί ένας υποψήφιος από την προφορική συνέ¬ 
ντευξη είναι 50. 

Η προφορική συνέντευξη γίνεται σε θέματα ευρύτε¬ 
ρου παιδαγωγικού επιστημονικού και κοινωνικού ενδι¬ 
αφέροντος και αποβλέπει: 

• Στη διαπίστωση της γενικής επιστημονικής κατάρ¬ 
τισης του υποψηφίου και τη συγκρότηση της προσω¬ 
πικότητάς του. 

• Στην επισήμανση ειδικών προσόντων και άλλων χα¬ 
ρακτηριστικών και δραστηριοτήτων του υποψηφίου. 

• Στον εντοπισμό πιθανών ελλείψεων του υποψηφίου, 
οι οποίες θα οδηγούσαν στην παρακολούθηση από τον 
υποψήφιο συμπληρωματικών προπτυχιακών μαθημά¬ 
των, εργαστηρίων ή πρακτικών ασκήσεων. 

• Στον εντοπισμό των δυσκολιών που πιθανόν να έχει 
ο υποψήφιος για την ανελλιπή παρακολούθηση των 
μαθημάτων και των λοιπών υποχρεώσεων του ΔΠΜΣ. 

• Στη διακρίβωση ιδιαιτεροτήτων και άλλων στοιχείων 
που έχει ο υποψήφιος και τα οποία μπορεί να παίξουν 
ρόλο στην ομαλή ένταξή του στο ΔΠΜΣ. 

Τα μέλη των επιτροπών αξιολογούν χωριστά κάθε υπο¬ 
ψήφιο και τον βαθμολογούν με συγκεκριμένο αριθμό 
μονάδων, οι οποίες δεν μπορεί να είναι περισσότερες 
από 50 α.μ. Ο αριθμός των α.μ. που πιστώνεται τελικά 
ο υποψήφιος από την απόδοσή του στην προφορική 
συνέντευξη είναι ο μέσος όρος των αριθμών των α.μ. με 
τις οποίες βαθμολόγησαν τον υποψήφιο όλα τα μέλη της 
επιτροπής συνέντευξης. 

Άρθρο 6 

Διαδικασίες επιλογής των μεταπτυχιακών 
φοιτητών για το ΔΠΜΣ 

Η επιλογή των φοιτητών για το ΔΠΜΣ γίνεται με τις 
διαδικασίες που περιγράφονται παρακάτω: 

1. Η Γραμματεία του ΔΠΜΣ παραλαμβάνει τις αιτήσεις 
και τα απαραίτητα δικαιολογητικά που υποβάλλουν οι 
υποψήφιοι μεταπτυχιακοί φοιτητές μέσα στις προθε¬ 
σμίες που προβλέπονται από την προκήρυξη. Ελέγχει 
την εγκυρότητα και την πληρότητα του φακέλου των 
δικαιολογητικών κάθε υποψηφίου, συντάσσει πίνακα 
υποψηφίων μεταπτυχιακών φοιτητών και τον διαβιβάζει 
στον διευθυντή του ΔΠΜΣ. Τα δικαιολογητικά που κα¬ 
τατίθενται από τους υποψηφίους πρέπει να είναι πλήρη, 
όπως αυτά προβλέπονται στη σχετική προκήρυξη. 

2. Η ΕΔΕ συγκροτεί τις τριμελείς επιτροπές αξιολό¬ 
γησης, οι οποίες αποτελούνται από δύο μέλη της και 
τον Διευθυντή του ΔΠΜΣ, και ορίζει την ημερομηνία 
προφορικής συνέντευξης των υποψηφίων. 

3. Οι αξιολογικές μονάδες με τις οποίες πιστώθηκε 
ο υποψήφιος από τα ειδικά προσόντα του και από την 
απόδοσή του στην προφορική συνέντευξη αθροίζονται 
και αποτελούν το σύνολο των αξιολογικών μονάδων 
(α.μ.) του υποψηφίου. Το σύνολο αυτό καθορίζει τη σει¬ 
ρά επιτυχίας κάθε υποψηφίου. Με βάση το σύνολο των 
α.μ. που έχει συγκεντρώσει κάθε υποψήφιος, η αρμόδια 
επιτροπή αξιολόγησης συντάσσει αξιολογικό πίνακα των 
υποψηφίων. Στον αξιολογικό πίνακα συμπεριλαμβάνο- 
νται, με σειρά επιτυχίας, όλοι οι υποψήφιοι. Οι τριάντα 
(30) πρώτοι αποτελούν τους επιτυχόντες και οι υπόλοιποι 
εντάσσονται σε λίστα επιλαχόντων. 

4. Σε περίπτωση που δύο υποψήφιοι συγκεντρώσουν 
συνολικά τον ίδιο αριθμό αξιολογικών μονάδων, προτε¬ 
ραιότητα έχει ο υποψήφιος με τον μεγαλύτερο βαθμό 
στο βασικό του πτυχίο. 

5. Η ΕΔΕ μπορεί με απόφασή της να θεωρήσει επιτυ- 
χόντες και όσους από τους υποψηφίους ισοβάθμησαν 
με τον τελευταίο επιτυχόντα. 

6. Υποψήφιος που θα συγκεντρώσει συνολικά λιγότε- 
ρες από 50 αξιολογικές μονάδες δεν μπορεί να θεωρηθεί 
ως επιτυχών. 

7. Οι πίνακες των επιτυχόντων, μετά την επικύρωσή 
τους από την ΕΔΕ και το αργότερο εντός δέκα (10) ημε¬ 
ρών, αναρτώνται στην ιστοσελίδα του ΔΠΜΣ και στις 
ιστοσελίδες των συνεργαζόμενων Ιδρυμάτων και οι 
επιτυχόντες ειδοποιούνται να εγγραφούν στο ΔΠΜΣ σε 
συγκεκριμένο χρονικό διάστημα που καθορίζεται από 
την ΕΔΕ σε συνεργασία και με τη Γραμματεία του ΔΠΜΣ. 
Υποψήφιος που δεν θα εγγράφει μέσα στο προκαθορι¬ 
σμένο χρονικό διάστημα χάνει το δικαίωμα εγγραφής 
στο ΔΠΜΣ και η θέση του καλύπτεται από τον πρώτο 
κατά σειρά επιλαχόντα, εκτός και αν επικαλεσθεί λόγους 
ανώτερης βίας ή σοβαρής ασθένειας. Στην περίπτωση 
αυτή η ΕΔΕ κρίνει τους λόγους που επικαλείται ο υπο¬ 
ψήφιος και αποφασίζει σχετικά. 

8. Ένσταση κατά των πινάκων επιτυχίας μπορεί να γίνει 
μέσα σε πέντε (5) ημέρες από την ημερομηνία ανακοίνω¬ 
σης των πινάκων. Η ένσταση, η οποία πρέπει να είναι συ¬ 
γκεκριμένη, κρίνεται τελεσίδικα από την ΕΔΕ του ΔΠ ΜΣ. 


Άρθρο 7 

Διάρκεια και όρια φοίτησης 

1. Η χρονική διάρκεια φοίτησης στο ΔΠΜΣ που οδηγεί 
στη λήψη Διπλώματος Μεταπτυχιακών Σπουδών (ΔΜΣ) 
ορίζεται σε τέσσερα (4) ακαδημαϊκά εξάμηνα, στα οποία 
περιλαμβάνεται και ο χρόνος εκπόνησης διπλωματικής 
εργασίας. Η χρονική διάρκεια για την απόκτηση του ΔΜΣ 
δεν μπορεί να υπερβαίνει, για κάθε περίπτωση, το προ- 
βλεπόμενο από το ΔΠΜΣ διάστημα, προσαυξανόμενο 
κατά δύο (2) ακόμη διδακτικά εξάμηνα, έπειτα από αι¬ 
τιολογημένη αίτηση του φοιτητή και απόφαση της ΕΔΕ. 

2. Για τους εργαζόμενους μεταπτυχιακούς φοιτητές 
προβλέπεται, μετά από απόφαση της ΕΔΕ, η δυνατότη¬ 
τα μερικής φοίτησης, η διάρκεια της οποίας δεν μπορεί 
να υπερβαίνει το διπλάσιο του χρόνου της κανονικής 
φοίτησης. Οι φοιτητές αυτής της κατηγορίας πρέπει απο¬ 
δεδειγμένα να εργάζονται και να προσκομίσουν σχετική 
σύμβαση εργασίας ή βεβαίωση εργοδότη. Σε ιδιαίτερες 
ή εξαιρετικά σοβαρές περιπτώσεις (ασθένεια, σοβαρούς 
οικογενειακούς λόγους, λόγους ανωτέρας βίας κ.λπ.), 
για τις οποίες αποφασίζει η ΕΔΕ, προβλέπεται μερική 
φοίτηση και για μη εργαζόμενους μεταπτυχιακούς/κές 
φοιτητές/τριες που αδυνατούν να ανταποκριθούν στις 
ελάχιστες απαιτήσεις του προγράμματος «πλήρους» 
φοίτησης. 

3. Σε εξαιρετικές περιπτώσεις είναι δυνατόν να χο¬ 
ρηγείται, με απόφαση της ΕΔΕ, άδεια αναστολής της 
φοίτησης για χρονικό διάστημα που δεν επιτρέπεται να 
υπερβαίνει τα δύο (2) συνεχόμενα εξάμηνα. Ο χρόνος 
αναστολής φοίτησης δεν προσμετράται στην ανώτατη 
διάρκεια φοίτησης. Μετά τη λήξη της αναστολής φοί¬ 
τησης, ο μεταπτυχιακός φοιτητής είναι υποχρεωμένος 
να παρακολουθήσει όλα τα μαθήματα, σεμινάρια, πρα¬ 
κτικές ασκήσεις κ.λπ. στα οποία δεν έχει αξιολογηθεί 
επιτυχώς πριν από την αναστολή φοίτησής του. 

4. Για θέματα επανεξέτασης μαθημάτων ή διαγραφών 
αποφαίνεται η ΕΔΕ, μετά από πρόταση της ΣΕ. 

Άρθρο 8 

Πρόγραμμα Σπουδών 

Το ΔΠΜΣ ξεκινά το χειμερινό εξάμηνο εκάστου ακα¬ 
δημαϊκού έτους μετά από απόφαση της ΕΔΕ. 

Τα μαθήματα οργανώνονται σε εξάμηνα, πραγματο¬ 
ποιούνται σε εβδομαδιαία βάση και διεξάγονται στην 
ελληνική γλώσσα. 

Η διδασκαλία των μαθημάτων γίνεται διά ζώσης. 

Κατά τη διάρκεια των σπουδών οι μεταπτυχιακοί φοι¬ 
τητές υποχρεούνται σε παρακολούθηση και επιτυχή εξέ¬ 
ταση μεταπτυχιακών μαθημάτων, συμμετοχή σε πρακτι¬ 
κή άσκηση, συγγραφή επιστημονικών εργασιών, καθώς 
και σε εκπόνηση μεταπτυχιακής διπλωματικής εργασίας. 

Για την απόκτηση του Διπλώματος Μεταπτυχιακών 
Σπουδών απαιτούνται συνολικά εκατόν είκοσι (120) πι¬ 
στωτικές μονάδες (ΕΈΤ5). 

Α. Πρόγραμμα μαθημάτων 
Το πρόγραμμα των μαθημάτων διαμορφώνεται ως 
εξής: 



Μαθήματα Α' Εξαμήνου 

ΕΈΤ5 

1 . 

Εισαγωγή στη Σχολική Συμβουλευτική και 
Καθοδήγηση (Υποχρεωτικό) 

7,5 

2. 

Δεοντολογία στη Συμβουλευτική και 
Καθοδήγηση (Υποχρεωτικό) 

7,5 

3. 

Καινοτομία και Δημιουργικότητα στην 
Εκπαίδευση (Υποχρεωτικό) 

7,5 

4. 

Μεθοδολογία Εκπαιδευτικής Έρευνας 
(Υποχρεωτικό) 

7,5 


Σύνολο ΕΈΤ5 

30 


Μαθήματα Β' Εξαμήνου 

ΕΈΤ5 

1 . 

0 Εκπαιδευτικός ως Επαγγελματίας 
(Υποχρεωτικό) 

7,5 

2. 

Κατ'επιλογήν υποχρεωτικό μάθημα* 

7,5 

3. 

Κατ'επιλογήν υποχρεωτικό μάθημα* 

7,5 

4. 

Προαιρετικό** 

7,5 


Σύνολο ΕΈΤ5 

30 


Μαθήματα Γ' Εξαμήνου 

ΕΈΤ5 

1 . 

Επαγγελματική Καθοδήγηση και 
Συμβουλευτική (Υποχρεωτικό) 

7,5 

2. 

Κατ'επιλογήν υποχρεωτικό μάθημα* 

7,5 

3. 

Κατ'επιλογήν υποχρεωτικό μάθημα* 

7,5 

4. 

Προαιρετικό** 

7,5 


Σύνολο ΕΈΤ5 

30 

Μαθήματα Δ' Εξαμήνου 

ΕΈΤ5 

Διπλωματική εργασία 

30 

Σύνολο ΕΈΤ5 

30 

Γενικό σύνολο ΕΘΤ5 

120 


* Επιλογή από την κατηγορία μαθημάτων υποχρεωτικά 
επιλογής 

** Επιλογή από κατηγορία μαθημάτων προαιρετικά 


Μαθήματα Υποχρεωτικά Επιλογής* 

Α.1. Μαθήματα Παιδαγωγικής (2 μαθήματα από 
τα παρακάτω 8) 

Μάθημα 

Διαχείριση της Σχολικής Τάξης: Σχεδιασμός-Εφαρμογή- 
Αξιολόγηση 

Ειδική Παιδαγωγική 

Ψυχοκοινωνική και Παιδαγωγική Καθοδήγηση 
Εκπαιδευτικών Μονάδων 

Ευπαθείς Κοινωνικές Ομάδες-Κοινωνικός Αποκλεισμός-Διά 
Βίου Μάθηση 

Εκπαίδευση Ενηλίκων 


Κοινωνιολογία της Εκπαίδευσης 

Επίκαιρα Ζητήματα στην Εκπαίδευση 

Σύγχρονες Παιδαγωγικές Προσεγγίσεις 

Α.2. Μαθήματα Ψυχολογίας και Συμβουλευτικής 
(2 μαθήματα από τα παρακάτω 8) 

Μάθημα 

Ψυχολογία στην Εκπαίδευση 

Μαθησιακές Δυσκολίες 

Συμβουλευτική Ψυχολογία 

Σύγχρονες Θεωρίες Ανθρώπινης Ανάπτυξης 

Ψυχολογία της Διδασκαλίας 

Οικογένεια και Ανάπτυξη του Παιδιού 

Διαπολιτισμική Συμβουλευτική και Συμβουλευτική 
Μειονοτήτων 

Μέθοδοι και Εργαλεία Αξιολόγησης στη Συμβου¬ 
λευτική 

Μαθήματα Προαιρετικά** (2 μαθήματα από τα 
παρακάτω 4) 

Μάθημα 

Ψυχοκοινωνιολογία του Σχολείου 

Διαχείριση Κρίσεων στο Σχολείο 

Ενταξιακή Εκπαίδευση 

Ψυχοπαθολογία παιδιών και εφήβων 


Πρακτική Άσκηση (500 ώρες) 

Η διεξαγωγή πρακτικής άσκησης αποτελεί αναπόσπα¬ 
στο μέρος για την ολοκλήρωση των σπουδώντου ΔΠΜΣ. 
Με την επιτυχή ολοκλήρωσή της το ΔΠΜΣ χορηγεί πι¬ 
στοποιητικό, το οποίο αντιστοιχεί σε είκοσι (20) ΕΘΤ5, 
κατ'αντιστοιχία με το Πανεπιστήμιο Κύπρου. 

β. Περιεχόμενο/Περιγραφή μαθημάτων 

ΥΠΟΧΡΕΩΤΙΚΑ ΜΑΘΗΜΑΤΑ 
Εισαγωγή στη Σχολική Συμβουλευτική και Καθοδή¬ 
γηση 

Το μάθημα αυτό σκοπό έχει να εισαγάγει τον φοιτητή 
στον ρόλο και την εργασία του σχολικού συμβούλου. 
Το μάθημα περιλαμβάνει την ανασκόπηση της σχετικής 
βιβλιογραφίας και μελετά τις θεωρίες και τις αρχές που 
διέπουν το επάγγελμα του σχολικού συμβούλου. Απευ¬ 
θύνεται σε εκπαιδευτικούς και ψυχολόγους που ξεκινούν 
το μεταπτυχιακό τους πρόγραμμα στο συγκεκριμένο 
αντικείμενο. Θέματα που σχετίζονται με τον βοηθητικό 
ρόλο του επαγγελματία σχολικού συμβούλου και την 
ανάπτυξη βασικών δεξιοτήτων συμβουλευτικής και 
καθοδήγησης αποτελούν βασικές διαστάσεις του μα¬ 
θήματος. 

Δεοντολογία στη Συμβουλευτική και Καθοδήγηση 
Το μάθημα αυτό ασχολείται με τον κώδικα δεοντολο¬ 
γίας και τα βασικά κριτήρια άσκησης του επαγγέλματος 

του σχολικού συμβούλου. Μελετά σύγχρονες διαστάσεις 
της ανθρώπινης συμπεριφοράς σε ένα κοινωνικο-πολιτι- 
στικό και ιστορικό πλαίσιο, δίνοντας τη δυνατότητα στον 
φοιτητή να αποκτήσει μια ολοκληρωμένη άποψη για τις 
σημαντικότερες διαστάσειςτου χώρου της συμβουλευ¬ 
τικής και καθοδήγησης. Μελετάται η σχετική νομοθεσία 
και καλύπτονται θέματα δεοντολογικά και επαγγελματι¬ 
κά που συνήθως αντιμετωπίζει ο σχολικός σύμβουλος. 

Καινοτομία και Δημιουργικότητα στην Εκπαίδευση 

Στο πλαίσιο του μαθήματος διερευνάται η σημασία της 
καινοτομίας και της δημιουργικότητας ως επίκαιρων κοι¬ 
νωνικών αλλά και εκπαιδευτικών θεματικών, στο μέτρο 
που προκρίνονται διεθνώς δεξιότητες, όπως η ευελιξία, 
η προσαρμογή στις αλλαγές, η δια βίου εκπαίδευση. Επι¬ 
πλέον, παρουσιάζονται ποικίλες τεχνικές ενεργοποίησης 
της δημιουργικής σκέψης, οι οποίες αποτελούν χρηστι¬ 
κό εργαλείο στην παραγωγή πολλών, πρωτότυπων και 
εναλλακτικών ιδεών και στην αντιμετώπιση ποικίλων 
προβλημάτων που προκύπτουν από την κρίση και τις 
προκλήσεις των καιρών. Το μάθημα αυτό αποβλέπει 
στην απόκτηση γνώσεων και δεξιοτήτων για την προ¬ 
αγωγή της ευρηματικότητας αλλά και ετοιμότητας των 
φοιτητών να αξιοποιούν μεθόδους στην καθημερινή 
προσωπική και επαγγελματική τους ζωή. 

Μεθοδολογία Εκπαιδευτικής Έρευνας 

Στο μάθημα αυτό αναλύονται βασικά στοιχεία μεθο¬ 
δολογίας εκπαιδευτικής έρευνας, όπως ο σχεδιασμός 
μιας έρευνας, η διατύπωση και ο έλεγχος των ερευνη¬ 
τικών υποθέσεων, οι διαδικασίες και τα έργα μέτρησης 
μεταβλητών, η συλλογή, οργάνωση και ανάλυση των 
δεδομένων, οι στατιστικές αναλύσεις (5Ρ55) και ο τόπος 
συγγραφής μιας επιστημονικής εργασίας. Στόχος του 
μαθήματος είναι η κάλυψη του μεγαλύτερου μέρους των 
μεθόδων που χρησιμοποιούνται από τους ερευνητές 
στην εκπαίδευση. 

Ο Εκπαιδευτικός ως Επαγγελματίας 

Σκοπός του μαθήματος είναι η επιστημονική παρουσί¬ 
αση και θεώρηση του εκπαιδευτικού ως επαγγελματία, 
καθώς και η στοιχειοθέτηση του ρόλου του στον 21ο 
αιώνα. Αναλύονται και συζητούνται θέματα που αφο¬ 
ρούν την καθημερινή πρακτική του εκπαιδευτικού στο 
σχολείο και τη σχέση του με οργανισμούς και οργανωμέ¬ 
νες ομάδες εκτός αυτού. Ιδιαίτερη έμφαση δίνεται στην 
ανάλυση των τυπικών και ουσιαστικών προσόντων που 
οφείλει να διαθέτει ένας επιτυχημένος εκπαιδευτικός, 
όπως επίσης στην αναγνώριση της σπουδαιότητας σχε- 
διασμού, εφαρμογής και αξιολόγησης κατάλληλων προ¬ 
ληπτικών προγραμμάτων ή/και εκπαιδευτικών παρεμ¬ 
βάσεων για την υποστήριξη του συνόλου των μαθητών 
και ιδιαίτερα εκείνων με ειδικές εκπαιδευτικές ανάγκες, 
με σκοπό τη διασφάλιση της ισότιμης συμμετοχής όλων 
των παιδιών στην εκπαίδευση. 

Επαγγελματική Καθοδήγηση και Συμβουλευτική 

Το μάθημα παρέχει τη βασική γνώση σε σχέση με την 
καθοδήγηση και τη συμβουλευτική. Εστιάζεται στην 
κατανόηση των αναγκών του ατόμου στο πλαίσιο της 
σχολικής μονάδας, καθώς και των αρχών, μεθόδων και 
στρατηγικών για καθοδήγηση και συμβουλευτική. Σημα¬ 


ντικό στόχο του μαθήματος αποτελεί η ανάπτυξη και ενί¬ 
σχυση στρατηγικών στο άτομο, ώστε να μπορεί να κάνει 
έξυπνες επιλογές και να προσαρμόζεται αποτελεσματικά 
στο περιβάλλον του και στην κοινωνία. Επίσης, το μάθη¬ 
μα αυτό προσφέρει την ευκαιρία για την ενασχόληση με 
ζητήματα που μπορεί να επηρεάζουν τη διαδικασία της 
καθοδήγησης και της συμβουλευτικής σε περιβάλλοντα 
με διάφορες πολιτισμικές ομάδες. 

Διπλωματική εργασία 

Η διατριβή αποτελεί ατομικό έργο για κάθε φοιτητή, 
ολοκληρώνεται σε δύο με τρία εξάμηνα και εκπονείται 
σε θέμα σχετικό με την περιοχή ενδιαφέροντος του προ¬ 
γράμματος σπουδών. 

Πρακτική Άσκηση 

Το μάθημα αυτό φέρνει τον φοιτητή σε άμεση επα¬ 
φή με τον χώρο εργασίας και την τοποθέτησή του στη 
σχολική μονάδα και σε άλλους εκπαιδευτικούς και κοι¬ 
νωνικούς φορείς. Επίσης, παρέχει στους φοιτητές την 
ευκαιρία να αφομοιώσουν τη γνώση και τις δεξιότητες 
που απέκτησαν κατά τη διάρκεια του προγράμματος 
σπουδών μέσα από την εφαρμογή τους στο σχολικό 
περιβάλλον. Το μάθημα αυτό, επομένως, λειτουργεί ως 
μέσο για την επαγγελματική ανάπτυξη του συμβούλου. Η 
Πρακτική Άσκηση πραγματοποιείται σε πλαίσια, τα οποία 
ορίζονται από το ΔΠΜΣ μεταξύ των οποίων περιλαμβά¬ 
νονται: γενικά και ειδικά σχολεία, ΚΕΔΔΥ, Σχολεία Δεύτε¬ 
ρης Ευκαιρίας, Νοσοκομεία, κλινικές (π.χ. Β'Παιδιατρική 
Κλινική Πανεπιστημίου Αθηνών), κέντρα ψυχικής υγεί¬ 
ας, κέντρα θεραπείας και αποκατάστασης (π.χ. Κέντρο 
Θεραπείας Εξαρτημένων Ατόμων), Ψυχοπαιδαγωγικά 
Κέντρα, Συμβουλευτικοί σταθμοί και υπηρεσίες (π.χ. 
Κέντρο Συμβουλευτικής Οικογένειας) κ.ά. Η Πρακτική 
άσκηση είναι εποπτευόμενη. Οι φοιτητές ασκούνται υπό 
την εποπτεία ειδικών επιστημόνων, επαγγελματιών συμ¬ 
βούλων και συντονιστών πρακτικής άσκησης. 

ΕΠΙΛΕΓΟΜΕΝΑ ΜΑΘΗΜΑΤΑ 
Μαθήματα Παιδαγωγικής 

Διαχείριση της Σχολικής Τάξης: Σχεδιασμός-Εφαρμο- 
γή-Αξιολόγηση 

Οι κυριότερες συνιστώσες του μαθήματος είναι οι 
ακόλουθες: πρόληψη και αντιμετώπιση προβλημάτων 
συμπεριφοράς, διαχείριση κρίσεων, σχέσεις εκπαιδευ- 
τικών-μαθητών, σχολικό κλίμα, αποτελεσματικότητα 
διδακτικού έργου, στρατηγικές σχεδιασμού και αξιολό¬ 
γησης του εκπαιδευτικού έργου, ομαδοσυνεργατικές 
μορφές διδασκαλίας, διατομικές αποκλίσεις, χαρισμα¬ 
τικοί μαθητές, μαθητές σε επικινδυνότητα, αξιολόγηση 
διδασκαλίας και μάθησης. 

Ειδική Παιδαγωγική 

Οι κυριότερες συνιστώσες του μαθήματος είναι οι 
ακόλουθες: χαρακτηριστικά μαθητών με αναπηρία και 
ειδικές μαθησιακές ανάγκες, εκτίμηση-διάγνωση-αξιο- 
λόγηση, πρακτικές και ζητήματα ενσωμάτωσης/ένταξης, 
συμβουλευτική υποστήριξη και καθοδήγηση, προγράμ¬ 
ματα πρόληψης και παρέμβασης, συμβουλευτική υπο¬ 
στήριξη της οικογένειας, σύγχρονες τάσεις εκπαίδευσης 

παιδιών με αναπηρία και ειδικές μαθησιακές ανάγκες, 
σχολικός και επαγγελματικός προσανατολισμός ατόμων 
με ειδικές ανάγκες. 

Ψυχοκοινωνική και παιδαγωγική καθοδήγηση εκπαι¬ 
δευτικών μονάδων 

Ως σύγχρονοι ευφυείς και μανθάνοντες οργανισμοί, 
οι εκπαιδευτικές μονάδες οφείλουν να ανταποκρίνονται 
αποτελεσματικά στις απαιτήσεις της σύγχρονης κοινωνί¬ 
ας. Στις προκλήσεις αυτές οι εκπαιδευτικές μονάδες αντι¬ 
δρούν με διαφορετικό τρόπο λόγω της ιδιοσυστημικής 
οργανωσιακής τους οντολογίας και ανάπτυξης που εν¬ 
νοεί τη συστηματική και προθετική αλλαγή με στόχο μια 
βελτιωμένη κατάσταση λειτουργίας. Για να το πετύχουν 
αυτό οι εκπαιδευτικές μονάδες οφείλουν να αυτοοργα- 
νωθούν σε χρονικό, υλικό, επαγγελματικό, μαθησιακό, 
πιστοποιητικό, ελεγκτικό και αξιολογικό επίπεδο. Στο 
μάθημα παρουσιάζονται και αξιολογούνται θεωρίες και 
μοντέλα σχολικής ανάπτυξης ως αυτοκαθοδηγητικής δι¬ 
αδικασίας με έμφαση στη συστημική κατανόηση και την 
αξιοποίησή της στην παιδαγωγική οργανωσιακή πράξη 
ως διεργασία εντελούς διαφοροποίησης και διαρκούς 
αυτοποίησης. 

Ευπαθείς κοινωνικές ομάδες-Κοινωνικός Αποκλεισμός- 
Διά βίου μάθηση 

Οι κύριες θεματικές του μαθήματος είναι: φαινόμενα 
κοινωνικού αποκλεισμού στην εκπαίδευση, εφαρμογή 
πρακτικών μείωσης φαινομένων κοινωνικού αποκλει¬ 
σμού, εκπαίδευση και ανθρώπινα δικαιώματα, έννοια 
και πρακτικές δια βίου μάθησης, διαπολιτισμική εκπαί¬ 
δευση, σχολείο και μειονότητες, διαπολιτισμική επικοι¬ 
νωνία, μοντέλα ένταξης, επαγγελματική συμβουλευτική, 
συμβουλευτική-επαγγελματικός προσανατολισμός και 
κοινωνικός αποκλεισμός. 

Εκπαίδευση Ενηλίκων 

Οι κύριες θεματικές του μαθήματος είναι: η Εκπαίδευ¬ 
ση Ενηλίκων διεθνώς: προβλήματα και τάσεις. Βασικοί 
Εκπρόσωποι και οι θεωρίες τους. Στρατηγική και Εκπαι¬ 
δευτικές Τεχνικές. Κριτικός Στοχασμός και Τέχνη. Βιω¬ 
ματικές Δραστηριότητες. Σχεδιασμός Προγραμμάτων 
Εκπαίδευσης Ενηλίκων. Μικροδιδασκαλίες και Μικρο- 
μαθήματα στην Εκπαίδευση Ενηλίκων. 

Κοινωνιολογία της Εκπαίδευσης 

Στο μάθημα αυτό επιχειρείται η μελέτη της εκπαίδευ¬ 
σης ως πολυσύνθετος κοινωνικός θεσμός μετάδοσης 
γνώσης αλλά και αναπαραγωγής των υφιστάμενων 
κοινωνικών, οικονομικών και πολιτισμικών δομών. Το 
μάθημα πραγματεύεται τη διαμόρφωση του εκπαιδευτι¬ 
κού θεσμού μέσω των βασικών θεωριών που εξηγούν τη 
δομή και κυρίως τις λειτουργίες της εκπαίδευσης, καθώς 
και τη συσχέτισή της με ευρύτερες αλλαγές των εκπαι¬ 
δευτικών συστημάτων στον διεθνή χώρο. Ειδικότερα, 
στο πλαίσιο αυτού του μαθήματος εξετάζεται η σχολική 
τάξη ως κοινωνικό υποσύνολο και μελετώνται οι βασικοί 
συντελεστές και οι σχέσεις μεταξύ τους στα πλαίσια της 
σχολικής πράξης. 

Επίκαιρα Ζητήματα στην Εκπαίδευση 

Το μάθημα αυτό πραγματεύεται επίκαιρες θεματικές 
ενότητες που βρίσκονται στο επίκεντρο των διεθνών 


εκπαιδευτικών συστημάτων. Το σημερινό σχολείο δια¬ 
μορφώνει μια νέα πραγματικότητα, η οποία οφείλει να 
λαμβάνει ευρωπαϊκή διάσταση, να καλλιεργεί τον σε¬ 
βασμό στη διαφορετικότητα, να αξιοποιεί εναλλακτικές 
στρατηγικές διδασκαλίας μαθητών σε κίνδυνο αποτυχίας 
ή με ειδικές εκπαιδευτικές ανάγκες, να προλαμβάνει 
φαινόμενα σχολικής βίας και εκφοβισμού και να διαμορ¬ 
φώνει τον σχολικό χώρο και τον ελεύθερο χρόνο προς 
όφελος του μαθητή και της μάθησης. Στο πλαίσιο του 
μαθήματος δίνονται ευκαιρίες για συζήτηση και προ¬ 
βληματισμό σε επίκαιρα ερωτήματα, όπως σχέση πολιτι¬ 
σμού, κοινωνικής δομής, φύλου, φυλής και εκπαίδευσης, 
κοινωνική διαστρωμάτωση, διαχείριση κρίσεων, κ.ά. 

Σύγχρονες Παιδαγωγικές Προσεγγίσεις 

Το περιεχόμενο του μαθήματος περιλαμβάνει τις ακό¬ 
λουθες θεματικές: Καινοτομία και Δημιουργικότητα στην 
Εκπαίδευση, Σύγχρονες Καινοτόμες Δράσεις, Βιωματική 
Εκπαίδευση και Μάθηση, Κοινωνική και Συναισθηματική 
Αγωγή, Καλλιέργεια Δεξιοτήτων Ζωής, Αξιοποίηση της 
Διαφορετικότητας των Μαθητών, Διαφοροποιημένη Δι¬ 
δασκαλία, Δυναμική των Ομάδων, Κλίμα της Σχολικής 
Τάξης, Κοινωνικές Σχέσεις των Μαθητών, Επικοινωνία- 
Αλληλεπίδραση στη Σχολική Τάξη, Εκπαίδευση Εκπαι¬ 
δευτικών: Μικροδιδασκαλίες-Μικρομαθήματα. 

Μαθήματα Ψυχολογίας και Συμβουλευτικής 

Ψυχολογία στην Εκπαίδευση 

Το μάθημα αυτό στόχο έχει να παρουσιάσει τη συνει¬ 
σφορά της ψυχολογικής και συμβουλευτικής έρευνας και 
γνώσης στην παιδαγωγική πρακτική. Στοχεύει, επίσης, 
να προκαλέσει συζήτηση βασικών θεμάτων που σχετί¬ 
ζονται με την Ψυχολογία και τη Συμβουλευτική, τα οποία 
απασχολούν τους εκπαιδευτικούς. Πιο συγκεκριμένα, 
εξετάζει κριτικά σύγχρονες θεωρίες που έχουν διατυπω¬ 
θεί αναφορικά με την ανθρώπινη ανάπτυξη (γνωστική, 
ηθική, κοινωνική και συναισθηματική ανάπτυξη), καθώς 
και σύγχρονες θεωρίες μάθησης. Εξετάζει, επίσης, τις 
ατομικές διαφορές που παρουσιάζονται στα πιο πάνω 
θέματα και τους παράγοντες που τις επηρεάζουν. Τέλος, 
αναλύει τις σχέσεις οικογένειας και σχολείου και τις δυνα¬ 
τότητες συνεργασίας του εκπαιδευτικού με τους γονείς 
και τον σχολικό σύμβουλο. 

Μαθησιακές Δυσκολίες 

Οι μαθητές με μαθησιακές δυσκολίες τείνουν να πα¬ 
ρουσιάζουν αδυναμίες σε πέντε βασικές περιοχές: εργα¬ 
ζόμενη μνήμη, προσοχή, εφαρμογή στρατηγικών, γνώση 
λεξιλογίου και κωδικοποίηση του λόγου. Αδυναμίες στις 
περιοχές αυτές επηρεάζουν τη μάθηση σε όλα τα αντι¬ 
κείμενα του αναλυτικού προγράμματος. Η καθοδήγηση 
των μαθητών με μαθησιακές δυσκολίες χρειάζεται να 
δίνει έμφαση στην ενίσχυση των περιοχών αυτών. Αυτό 
σημαίνει ότι η καθοδήγηση και η συμβουλευτική θα 
πρέπει να αξιοποιούνται με τρόπο, ώστε στη βάση των 
επιπέδων επίδοσηςτου μαθητή, να καθορίζονται ετήσι¬ 
οι στόχοι και να παρακολουθούνται συνεχώς με σκοπό 
την ατομική ανάπτυξη του μαθητή. Στο μάθημα αυτό 
οι σχολικοί σύμβουλοι θα ενημερωθούν σχετικά με τα 
χαρακτηριστικά των μαθητών με μαθησιακές δυσκολίες, 

θα μάθουν για τις διδακτικές και παρεμβατικές μεθόδους 
που μπορούν να χρησιμοποιηθούν και θα γνωρίσουν 
συγκεκριμένες στρατηγικές για την ενίσχυση του μαθητή 
σε ατομικό και ομαδικό επίπεδο. 

Συμβουλευτική Ψυχολογία 

Το μάθη μα αυτό έχει ως στόχο να παρουσιάσει τις κυ- 
ριότερες θεωρίες Συμβουλευτικής Ψυχολογίας και να βο¬ 
ηθήσει τους φοιτητές να εξοικειωθούν με τις αντίστοιχες 
συμβουλευτικές τεχνικές. Πιο συγκεκριμένα, εξετάζονται 
κριτικά οι ακόλουθες θεωρίες και μέθοδοι συμβουλευτι¬ 
κής: Ψυχαναλυτική θεωρία (Ρι-θυά), Νεο-Ψυχαναλυτικές 
θεωρίες (ΕπΚεοη, ΑάΙθΐ"), Λογικο-θυμική θεωρία (ΕΙΙίε), 
Συνδιαλεκτική θεωρία (Βυπτε), Συμπεριφοριστικές 
θεωρίες (\Λ/οΙρθ, ΟοΙΙθιτΙ & ΜΝΙθγ), Προσωποκεντρική 
θεωρία (Βοςσι^), Υπαρξιακές θεωρίες (Μθγ, ΡγβπΙκΙ) και 
Μορφολογική θεωρία (Ρθΐΐε). Δίνεται ιδιαίτερη έμφαση 
στη διαδικασία, θεωρητική και πρακτική, της ψυχολογι¬ 
κής συνέντευξης. 

Σύγχρονες θεωρίες ανθρώπινης ανάπτυξης 

Σκοπός του μαθήματος είναι η σκιαγράφηση των 
σταδίων της αναπτυξιακής πορείας του ατόμου από τη 
στιγμή της γέννησης έως την ενηλικίωσή του. Μετά την 
παρουσίαση του αντικειμένου και των μεθόδων που χρη¬ 
σιμοποιεί η αναπτυξιακή ψυχολογία, αναλύονται σημα¬ 
ντικές θεωρίες και περιγράφονται γλωσσικά, γνωστικά, 
κοινωνικά και συναισθηματικά στοιχεία της αναπτυξια¬ 
κής διαδικασίαςτου ατόμου. Ιδιαίτερη συζήτηση γίνεται 
για την αντιμετώπιση των προβλημάτων που εμφανίζουν 
παιδιά με ειδικές αναπτυξιακές δυσκολίες και διαταρα¬ 
χές ως προς τους παραπάνω άξονες, με απώτερο στόχο 
την επιτυχή ανταπόκριση στις σύγχρονες απαιτήσεις της 
εκπαίδευσης. 

Ψυχολογία της Διδασκαλίας 

Το μάθημα είναι σχεδιασμένο για μεταπτυχιακούς 
φοιτητές Σχολικής Συμβουλευτικής και Καθοδήγησης 
με ενδιαφέροντα στην εφαρμοσμένη έρευνα ή/και στην 
άσκηση του επαγγέλματος, με στόχο την υποστήριξη 
και βελτίωση της αποτελεσματικότητας της διδασκαλίας 
και της μάθησης σε σχολικό περιβάλλον. Η εκπαίδευση 
μαθητών και η καθοδήγηση εκπαιδευτικών εξετάζονται 
σε συγκεκριμένα εκπαιδευτικά πλαίσια και περιεχόμενα, 
και σε σχέση με παράγοντες που αναδεικνύονται ως οι 
σημαντικότεροι σε αυτά. Τα επιμέρους θέματα είναι 
οργανωμένα σε θεματικές ενότητες, όπως: (α) η φύση 
και οι συνθήκες σχολικής μάθησης, (β) τα μοντέλα διδα¬ 
σκαλίας, οι εξειδικευμένες διδακτικές προσεγγίσεις και η 
αποτελεσματικότητα, (γ) οι αλληλεπιδράσεις ικανότητας 
και διδακτικής προσέγγισης/παρέμβασης, (δ) οι εναλ¬ 
λακτικές μέθοδοι διδασκαλίας και αξιολόγησης, (ε) οι 
γνώσεις και απόψεις εκπαιδευτικών και η ειδημοσύνη 
στη διδασκαλία και (στ) η αξιολόγηση και παρέμβαση 
σε επίπεδο σχολείου, τάξης, και εκπαιδευτικού. 

Οικογένεια και Ανάπτυξη του Παιδιού 

Τ ο μάθημα αυτό εξετάζει τις επιδράσεις που ασκούνται 
από δομικά και λειτουργικά χαρακτηριστικά του μικρο- 
συστήματος της οικογένειας πάνω στα μέλη της και, ιδι¬ 
αίτερα, τα αναπτυσσόμενα. Εστιάζεται στις βασικότερες 


θεωρίες ανάπτυξης και λειτουργίας της οικογένειας, με 
έμφαση στη συστημική προσέγγιση. Επίσης, στα πλαίσια 
του μαθήματος παρουσιάζονται και συζητούνται σύγ¬ 
χρονα ερευνητικά δεδομένα αναφορικά με την αλληλε¬ 
πίδραση ενδοατομικών και διατομικών μεταβλητών στη 
γνωστική, την ψυχοκοινωνική ανάπτυξη, καθώς και την 
ανάπτυξη της προσωπικότητας του παιδιού. 

Διαπολιτισμική Συμβουλευτική και Συμβουλευτική 
Μειονοτήτων 

Το μάθημα αυτό δίνει έμφαση στην ανάπτυξη γνώσης, 
δεξιοτήτων και στάσεων για την αποτελεσματικότερη 
συμβουλευτική και καθοδήγηση από τον σχολικό σύμ¬ 
βουλο ατόμων με διαφορετικά χαρακτηριστικά, όπως 
είναι η κουλτούρα, η φυλή, το γένος, οι σεξουαλικοί προ¬ 
σανατολισμοί, οι θρησκευτικές προτιμήσεις και οι ειδι¬ 
κές μαθησιακές δυσκολίες και εξελικτικές διαταραχές. 
Ιδιαίτερη προσοχή δίνεται στην ανάπτυξη επίγνωσης και 
αφύπνισης του σχολικού συμβούλου σχετικά με τις αξίες, 
στάσεις και πεποιθήσεις των διαφόρων ατόμων, όπως 
αυτές σχετίζονται με τη συμβουλευτική και καθοδήγηση 
στα πλαίσια μιας πολυποίκιλης κοινωνίας. Παρέχει τρό¬ 
πους για να κατανοήσει ο φοιτητής πώς ποικίλες αξίες, 
ήθη και έθιμα, μορφές αλληλεπίδρασης, κοινωνικές συν¬ 
θήκες και τάσεις σχετίζονται με πολιτισμικές και εθνικές 
διαφορές που μπορεί να επηρεάζουν τη συμβουλευτική. 

Μέθοδοι και Εργαλεία Αξιολόγησης στη Συμβουλευ¬ 
τική 

Το μάθημα αυτό εισαγάγει το φοιτητή στη χρήση εκ¬ 
παιδευτικών και ψυχολογικών μεθόδων αξιολόγησης 
που μπορεί να αξιοποιηθούν από τον σχολικό σύμβου¬ 
λο. Ασχολείται, συγκεκριμένα, με την επιλογή, χορή¬ 
γηση, και βαθμολόγηση διαφορετικών εργαλείων και 
τεχνικών αξιολόγησης - όπως η χρήση σταθμισμένων 
εργαλείων, κλιμάκων ελέγχου, δομημένης συνέντευξης 
και συστηματικής παρατήρησης - και την ερμηνεία και 
αξιοποίηση των αποτελεσμάτων που προκύπτουν από 
την αξιολόγηση. Έμφαση δίνεται στην εφαρμογή ενός 
μοντέλου ανάλυσης προβλήματος για τη διαχείριση των 
εκπαιδευτικών και συμπεριφορικών προβλημάτων των 
μαθητών. Το μοντέλο ορίζει τα εκπαιδευτικά και συ- 
μπεριφορικά προβλήματα στα πλαίσια του σχολείου, 
μελετά τους λόγους που προκαλούνται και τις πιθανές 
στρατηγικές επίλυσής τους. Ο φοιτητής μαθαίνει ότι οι 
δυσκολίες που συναντά ο μαθητής δεν σχετίζονται μόνο 
με το ίδιο το άτομο, αλλά μπορεί να προκύπτουν από την 
αλληλεπίδραση μεταξύ της συμπεριφοράς του μαθητή, 
του εκπαιδευτικού και κοινωνικού περιβάλλοντος και 
της διδασκαλίας. 

Μαθήματα προαιρετικά 

Ψυχοπαθολογία Παιδιών και Εφήβων 

Στο μάθημα αυτό γίνεται μια ανασκόπηση των τυπι¬ 
κών διαταραχών που παρουσιάζονται στην παιδική και 
εφηβική ηλικία, με έμφαση στη διαγνωστική εικόνα, την 
εξελικτική πορεία, την πιθανή αιτιολογία, το ρόλο των πε¬ 
ριβαλλοντικών παραγόντων στην εμφάνιση και συντή¬ 
ρηση του προβλήματος και τις ενδεικνυόμενες από τη 
σύγχρονη έρευνα ψυχολογικές και άλλες παρεμβάσεις. 

Διαχείριση Κρίσεων στο Σχολείο 

Το μάθημα εστιάζει στον σχεδίασμά, στην υλοποίη¬ 
ση και στην αξιολόγηση προγραμμάτων πρόληψης και 
αντιμετώπισης κρίσεων στα σχολεία. Δίνει έμφαση στην 
πρόληψη και αντιμετώπιση ατομικών, διαπροσωπικών 
και κοινωνικών προβλημάτων μέσω προγραμμάτων και 
διαδικασιών που αξιοποιούν και εμπλέκουν το σύστημα 
του σχολείου, τους γονείς, τους εκπαιδευτικούς και τους 
μαθητές. Οι φοιτητές εκπαιδεύονται στον εντοπισμό των 
αναγκών του σχολικού συστήματος, στη μεθοδολογία 
δημιουργίας και εφαρμογής των προγραμμάτων πρό¬ 
ληψης και παρέμβασης και στην εμπειρική αξιολόγηση 
της αποτελεσματικότητάς τους. 

Ενταξιακή Εκπαίδευση 

Η ενταξιακή εκπαίδευση αφορά όλους ανεξαιρέτως 
τους μαθητές/εκπαιδευόμενους, συμπεριλαμβανομένων 
αυτών με αναπηρία ή/και ειδικές εκπαιδευτικές ανάγκες, 
καθώς και εκείνων που βρίσκονται σε μειονεκτική θέση 
και προέρχονται από ευάλωτες κοινωνικές ομάδες. Στο¬ 
χεύει πρωτίστως στη δημιουργία σχολικών κοινοτήτων/ 
δομών εκπαίδευσης που να δίνουν έμφαση στην ιδέα της 
ποικιλότητας, στην ανάπτυξη συνεργατικών πρακτικών 
και, κατ'επέκταση, στην καλλιέργεια του σεβασμού και 
στην ενδυνάμωση όλων των μελών της εκπαιδευτικής 
πραγματικότητας. Στο πλαίσιο αυτό, σκοπός του μα¬ 
θήματος είναι η διασφάλιση της ισότιμης πρόσβασης 
όλων ανεξαιρέτως των μαθητών/εκπαιδευομένων στο 
εκπαιδευτικό αγαθό και η υπερπήδηση των δομικών 
εμποδίων και στερεοτύπων του συστήματος που το κα¬ 
θιστούν αδύναμο να ανταποκριθεί στην ετερογένεια των 
αναγκών του πληθυσμού. Ενδεικτικές θεματικές είναι 
οι ακόλουθες: η διαφοροποιημένη διδασκαλία, οι βασι¬ 
κές αρχές και τεχνικές της ενεργητικής και βιωματικής 
μάθησης και της ομαδοσυνεργατικής διδασκαλίας, η 
αξιοποίηση των δυνατοτήτων που προσφέρουν οι νέες 
τεχνολογίες, οι τέχνες και τα πολυτροπικά μέσα ως προς 
τον εμπλουτισμό της διδακτικής πράξης και την αντα¬ 
πόκριση στις ανάγκες και στα ενδιαφέροντα όλων των 
μαθητών/εκπαιδευομένων. 

Ψυχοκοινωνιολογία του Σχολείου 

Το μάθημα πραγματεύεται θεωρίες και μοντέλα της 
σχολικής κοινωνικοποίησης καθώς και ζητήματα που 
αφορούν τις σχέσεις των μελών της τάξης. Ειδικότερα κα¬ 
ταπιάνεται με τις εξής θεματικές: δυναμική της ομάδας, 
ρόλοι δασκάλου-μαθητή, κοινωνικά συστήματα, διαχεί¬ 
ριση της επικοινωνίας, ψυχομετρικά και κοινωνιολογικά 
εργαλεία, διαχείριση συναισθημάτων, προγράμματα κοι¬ 
νωνικής και συναισθηματικής αγωγής. 

Άρθρο 9 

Εξετάσεις και αξιολόγηση μεταπτυχιακών 
φοιτητών 

Το εκπαιδευτικό έργο κάθε ακαδημαϊκού έτους διαρ¬ 
θρώνεται σε δύο εξάμηνα σπουδών, το χειμερινό και το 
εαρινό, έκαστο εκ των οποίων περιλαμβάνει τουλάχιστον 
12 εβδομάδες διδασκαλίας και μία εβδομάδα εξετάσεων. 
Τα μαθήματα του χειμερινού και του εαρινού εξαμήνου 
εξετάζονται επαναληπτικώς κατά την περίοδο του Σε¬ 
πτεμβρίου. 


Η παρακολούθηση των μαθημάτων/εργαστηρίων κτλ. 
είναι υποχρεωτική. 

Σε περίπτωση κωλύματος διεξαγωγής μαθήματος προ- 
βλέπεται η αναπλήρωσή του. Η ημερομηνία και η ώρα 
αναπλήρωσης αναρτώνται στην ιστοσελίδα του ΔΠΜΣ. 

Σε περίπτωση που το ποσοστό απουσιών φοιτητή 
ξεπερνά το 30% ανά μάθημα/ή στο σύνολο των μαθη¬ 
μάτων, τίθεται θέμα διαγραφήςτου φοιτητή.Το εν λόγω 
θέμα εξετάζεται από τη ΣΕ, η οποία γνωμοδοτεί σχετικά 
στην ΕΔΕ. 

Η αξιολόγηση των μεταπτυχιακών φοιτητών και η 
επίδοσή τους στα μαθήματα που υποχρεούνται να πα¬ 
ρακολουθήσουν στο πλαίσιο του ΔΠΜΣ πραγματοποιεί¬ 
ται στο τέλος κάθε εξαμήνου με γραπτές ή προφορικές 
εξετάσεις ή με εκπόνηση εργασιών καθ'όλη τη διάρκεια 
του εξαμήνου. Ο τρόπος αξιολόγησης ορίζεται από τον 
διδάσκοντα του κάθε μαθήματος. Η βαθμολόγηση γίνε¬ 
ται στην κλίμακα 1-10. Η βαθμολογία των μαθημάτων 
κατατίθεται στη Γραμματεία του ΔΠΜΣ εντός 20 ημερών 
από τη λήξη της εξεταστικής περιόδου. 

Για την απόκτηση ΔΜΣ κάθε μεταπτυχιακός φοιτητής 
οφείλει να παρακολουθήσει και να εξεταστεί επιτυχώς 
στο σύνολο των προσφερόμενων μαθημάτων του ΔΠΜΣ 
και να εκπονήσει μεταπτυχιακή διπλωματική εργασία, 
συγκεντρώνοντας έτσι εκατόν είκοσι (120) Ε0Τ5. 

Εάν μεταπτυχιακός φοιτητής αποτύχει στην εξέταση 
μαθήματος ή μαθημάτων 3 φορές και άρα δεν έχει ολο¬ 
κληρώσει επιτυχώς το πρόγραμμα, εξετάζεται, ύστερα 
από αίτησή του, από επιτροπή, η οποία απαρτίζεται από 
τρία (3) μέλη της ΕΔΕ που έχουν το ίδιο ή συναφές αντι¬ 
κείμενο με το εξεταζόμενο μάθημα. Από την επιτροπή 
αυτή εξαιρείται ο υπεύθυνος της εξέτασης διδάσκων 
(παρ.6, άρ. 34, ν.4485/2017). 

Στο τέταρτο εξάμηνο του Προγράμματος προβλέπε- 
ται η εκπόνηση μεταπτυχιακής διπλωματικής εργασίας. 
Ύστερα από αίτηση του υποψηφίου στην οποία ανα¬ 
γράφεται ο προτεινόμενος τίτλος της διπλωματικής ερ¬ 
γασίας και ο προτεινόμενος επιβλέπων και στην οποία 
επισυνάπτεται περίληψη της προτεινόμενης εργασίας, 
η ΣΕ ορίζει τον επιβλέποντα και συγκροτεί την τριμελή 
εξεταστική επιτροπή για την έγκριση της εργασίας, ένα 
από τα μέλη της οποίας είναι και ο επιβλέπων (παρ. 4, 
άρ. 34, ν. 4485/2017). Επιβλέποντες της μεταπτυχιακής 
διπλωματικής εργασίας είναι όλοι οι διδάσκοντες στο 
ΔΠΜΣ. 

Το αντικείμενο της μεταπτυχιακής διπλωματικής ερ¬ 
γασίας πρέπει να έχει ερευνητικό χαρακτήρα και να είναι 
πρωτότυπο. 

Οι μεταπτυχιακοί φοιτητές εφαρμόζουν υποχρεωτικά 
τις «Οδηγίες συγγραφής της μεταπτυχιακής διπλωματι¬ 
κής εργασίας» που βρίσκονται αναρτημένες στον διαδι¬ 
κτυακό τόπο του ΔΠΜΣ. 

Η γλώσσα συγγραφής της μεταπτυχιακής διπλωματι¬ 
κής εργασίας είναι η ελληνική. 

Για να εγκριθεί η εργασία ο φοιτητής οφείλει να την 
υποστηρίξει ενώπιον της εξεταστικής επιτροπής (παρ. 
4, άρ. 34, ν. 4485/2017). Οι μεταπτυχιακές διπλωματικές 
εργασίες, εφόσον εγκριθούν από την εξεταστική επιτρο¬ 
πή, αναρτώνται υποχρεωτικά στον διαδικτυακό τόπο του 
ΔΠΜΣ (άρ. 34, παρ. 5 ν.4485/2017). 

Επίσης, γίνεται ηλεκτρονική κατάθεση της διπλωμα¬ 
τικής εργασίας στο Ψηφιακό Αποθετήριο «ΠΕΡΓΑΜΟΣ», 
σύμφωνα με τις αποφάσεις της Συγκλήτου του ΕΚΠΑ. 

Άρθρο 10 

Υποχρεώσεις και δικαιώματα μεταπτυχιακών 
φοιτητών 

1. Οι μεταπτυχιακοί φοιτητές έχουν άλατα δικαιώματα 
και τις παροχές που προβλέπονται για τους φοιτητές του 
Α' κύκλου σπουδών, πλην του δικαιώματος παροχής δω¬ 
ρεάν διδακτικών συγγραμμάτων. Οι μεταπτυχιακοί/-ές 
φοιτητές/-τριες δικαιούνται: 

- Ακαδημαϊκή ταυτότητα. 

- Λογαριασμό ηλεκτρονικού ταχυδρομείου. 

- Πρόσβαση στις βιβλιοθήκες των συνεργαζόμενων 
Τμημάτων. 

- Πρόσβαση σε ηλεκτρονικές βάσεις δεδομένων, στις 
οποίες είναι συνδρομητές το ΕΚΠΑ και το ΠΔΜ (Σύνδε¬ 
σμος Ελληνικών Ακαδημαϊκών Βιβλιοθηκών/ΣΕΑΒ). 

2. Οι μεταπτυχιακοί φοιτητές καλούνται να συμμετέ¬ 
χουν και να παρακολουθούν σεμινάρια ερευνητικών 
ομάδων, συζητήσεις βιβλιογραφικής ενημέρωσης, συ- 
νέδρια/ημερίδες με γνωστικό αντικείμενο συναφές με 
αυτό του ΔΠΜΣ, διαλέξεις ή άλλες επιστημονικές εκδη¬ 
λώσεις του ΔΠΜΣ. 

3. Τα Ιδρύματα υποχρεούνται να εξασφαλίσουν στους 
φοιτητές με αναπηρία ή/και ειδικές ανάγκες προσβασι- 
μότητα στη διδασκαλία και στα προτεινόμενα συγγράμ¬ 
ματα (παρ.3, αρ. 34, ν.4485/2017). 

4. Η ΕΔΕ, μετά από εισήγηση της ΣΕ, δύναται να απο¬ 
φασίσει τη διαγραφή μεταπτυχιακών φοιτητών εάν: 

- υπερβούν το ανώτατο όριο απουσιών· 

- έχουν αποτύχει στην εξέταση μαθήματος ή μαθημά¬ 
των και δεν έχουν ολοκληρώσει επιτυχώς το πρόγραμμα- 

- υπερβούν τη μέγιστη χρονική διάρκεια φοίτησης στο 
ΔΠΜΣ, όπως ορίζεται στον παρόντα Κανονισμό· 

- έχουν παραβιάσει τις κείμενες διατάξεις όσον αφορά 
την αντιμετώπιση πειθαρχικών παραπτωμάτων από τα 
αρμόδια πειθαρχικά όργανα· 

- το αιτηθούν οι ίδιοι (αυτοδίκαια)· 

- υποπέσουν σε παράπτωμα που εμπίπτει στο δίκαιο 
περί πνευματικής ιδιοκτησίας (ν.2121 /1993) κατά τη 
συγγραφή των προβλεπομένων εργασιών τους· 

- δεν καταβάλλουν το προβλεπόμενο τέλος φοίτησης. 

5. Απαλλάσσονται από τα τέλη φοίτησης οι φοιτητές 
του ΔΠΜΣ των οποίων το ατομικό εισόδημα, εφόσον δια¬ 
θέτουν ίδιο εισόδημα, και το οικογενειακό διαθέσιμο ισο¬ 
δύναμο εισόδημα δεν υπερβαίνουν αυτοτελώς, το μεν 
ατομικό το εκατό τοις εκατό (100%), το δε οικογενειακό 
το εβδομήντα τοις εκατό (70%) του εθνικού διάμεσου 
διαθέσιμου ισοδύναμου εισοδήματος, σύμφωνα με τα 
πλέον πρόσφατα κάθε φορά δημοσιευμένα στοιχεία της 
Ελληνικής Στατιστικής Αρχής (ΕΛΣΤΑΤ). Η απαλλαγή αυτή 
παρέχεται για τη συμμετοχή σε ένα μόνο ΠΜΣ. Σε κάθε 
περίπτωση, οι απαλλασσόμενοι φοιτητές δεν ξεπερνούν 
το ποσοστό του τριάντα τοις εκατό (30%) του συνολικού 
αριθμού των φοιτητών που εισάγονται στο ΔΠΜΣ. Αν οι 
δικαιούχοι υπερβαίνουν το ποσοστό του προηγούμενου 
εδαφίου, επιλέγονται με σειρά κατάταξης ξεκινώντας 


από αυτούς που έχουν το μικρότερο εισόδημα (άρ. 35, 
παρ. 2, ν.4485/2017). 

6. Στο τέλος κάθε εξαμήνου πραγματοποιείται αξι¬ 
ολόγηση κάθε μαθήματος και διδάσκοντος από τους 
μεταπτυχιακούς φοιτητές (παρ.1., άρ.44, ν.4485/2017). 

7. Η καθομολόγηση γίνεται στο πλαίσιο της ΕΔΕ και σε 
χώρο του Τμήματος ή της Σχολής, παρουσία του Διευ¬ 
θυντή του ΔΠΜΣ ή του Αναπληρωτή του, του Προέδρου 
του Τμήματος ή του Αναπληρωτή του και, κατά τις δυ¬ 
νατότητες, ενδεχομένως εκπροσώπου του Πρυτάνεως. 

8. Δίπλωμα Μεταπτυχιακών Σπουδών δεν απονέμεται 
σε φοιτητή του οποίου ο τίτλος σπουδών πρώτου κύ¬ 
κλου από ίδρυμα της αλλοδαπής δεν έχει αναγνωριστεί 
από το Διεπιστημονικό Οργανισμό ΑναγνώρισηςΤίτλων 
Ακαδημαϊκών και Πληροφόρησης (ΔΟΑΤΑΠ), σύμφωνα 
με το ν. 3328/2005 (Α'80). 

9. Οι μεταπτυχιακοί φοιτητές μπορούν να αιτηθούν 
την έκδοση παραρτήματος διπλώματος. 

10. Για τη συμμετοχή τους στο ΔΠΜΣ «Σχολική Συμ¬ 
βουλευτική και Καθοδήγηση» οι μεταπτυχιακοί φοιτη¬ 
τές καταβάλλουν τέλη φοίτησης που ανέρχονται στο 
ποσό των πέντε χιλιάδων εκατόν είκοσι πέντε ευρώ 
(5.125,00 €). Η καταβολή του τέλους γίνεται στην αρχή 
κάθε εξαμήνου. 

11. Υπάρχει δυνατότητα συνδυασμού του προγράμμα¬ 
τος ΕΚΑ5ΜΙΙ5 + με τη συμμετοχή στο ΔΠΜΣ, σύμφωνα 
με υπάρχουσες διμερείς συμφωνίεςτου ΠΤΔΕ του ΕΚΠΑ. 

Άρθρο 11 
Υποδομή ΔΠΜΣ 

1. Για την εύρυθμη λειτουργία του ΔΠΜΣ θα χρησιμο¬ 
ποιηθεί η υπάρχουσα υλικοτεχνική υποδομή των συνερ- 
γαζόμενων Τμημάτων (αίθουσες διδασκαλίας και σεμι¬ 
ναρίων, αμφιθέατρα εξοπλισμένα με οπτικοακουστικά 
μέσα, βιβλιοθήκη, φωτοτυπικά μηχανήματα, πλατφόρμα 
τηλεκπαίδευσης κ.λπ.). 

2. Η διοικητική και γραμματειακή υποστήριξη του 
ΔΠΜΣ σε ό,τι αφορά την ελληνική επικράτεια γίνεται 
από τη Γραμματεία του ΔΠΜΣ. 

3. Τα λειτουργικά έξοδα του ΔΠΜΣ καλύπτονται από: 

- δωρεές, παροχές, κληροδοτήματα και κάθε είδους 
χορηγίες φορέων του δημόσιου ή του ιδιωτικού τομέα, 

- πόρους από ερευνητικά προγράμματα, 

- πόρους από προγράμματα της Ευρωπαϊκής Ένωσης 
ή άλλων διεθνών οργανισμών, 

- κάθε άλλη νόμιμη αιτία, 

- τέλη φοίτησης των μεταπτυχιακών φοιτητών τα 
οποία ανέρχονται στο ποσό των πέντε χιλιάδων εκατόν 
εικοσιπέντε ευρώ (5.125,00 €) ανά φοιτητή. 

Η συνεισφορά των φοιτώντων στο κόστος υλοποίησης 
του ΔΠΜΣ κατανέμεται ως ακολούθως: 

- Στην πρόκληση ειδικών επιστημόνων, προκειμένου 
να καλυφθούν εισηγήσεις σε σημαντικές επιστημονικές 
περιοχές του ΔΠΜΣ. Αυτό θα βοηθήσει ώστε το ΔΠΜΣ 
από πλευράς ποιότητας να είναι ανταποδοτικό προς 
τους συμμετέχοντες και ανταγωνιστικό με άλλα Προ¬ 
γράμματα. Επίσης, σε μετακινήσεις διδασκόντων και δι- 
δασκομένων σε συνέδρια για παρουσίαση εργασιών. Το 
κόστος αυτό δεν μπορεί να καλυφθεί από άλλες πηγές. 

- Στη διοικητική και τεχνική υποστήριξη του ΔΠΜΣ 
και τη συντήρηση του ιστοχώρου του. 

- Στο κόστος των αναλωσίμων (αναλώσιμα υπολογι¬ 
στών, φωτοτυπίες μεταπτυχιακών φοιτητών, φωτοτυ¬ 
πίες διδασκόντων, τόνερ φωτοτυπικών και εκτυπωτών, 
χαρτικά, Έϋ-ΒΟΜ, ϋνϋ, βιβλία, κ.ά.), τα οποία χρησιμο¬ 
ποιούνται για τη διεξαγωγή του εκπαιδευτικού έργου, 
του διοικητικού έργου αλλά και από τους ίδιους τους 
φοιτητές για την άσκηση του ερευνητικού τους έργου 
στο πλαίσιο του ΔΠΜΣ. Το κόστος αυτό δεν μπορεί να 
καλυφθεί από άλλες πηγές. 

- Στην αποκατάσταση των φθορών από τη χρήση 
του υπάρχοντος και χρησιμοποιούμενου εξοπλισμού, 
το κόστος των οποίων δεν μπορεί να καλυφθεί από άλ¬ 
λες πηγές. 

4. Κατά τη λήξη της θητείας της ΣΕ, με ευθύνη του 
απερχόμενου Διευθυντή, συντάσσεται αναλυτικός απο¬ 
λογισμός του ερευνητικού και εκπαιδευτικού έργου και 
των λοιπών δραστηριοτήτων του ΔΠΜΣ, ο οποίος κατα¬ 
τίθεται στο ΠΤΔΕ του ΕΚΠΑ (παρ. 2, άρ.44, ν.4485/2017). 
Ο εν λόγω απολογισμός με ευθύνη της Κοσμητείας απο- 
στέλλεται αμελλητί στα μέλη της ΕΣΕ (παρ. 5, άρ.44, 
ν.4485/2017). 

5. Η εσωτερική και εξωτερική αξιολόγηση του ΔΠΜΣ 
θα γίνεται σύμφωνα με τις διατάξεις του άρθρου 44 του 
ν.4485/2017. 

Άρθρο 12 

Ανάθεση διδασκαλίας/Διδάσκοντες στο ΔΠΜΣ 

Οι διδάσκοντες του ΔΠΜΣ θα προέρχονται κατά 80% 
από: 

- Μέλη του διδακτικού και εργαστηριακού προσωπι¬ 
κού των συνεργαζόμενων τμημάτων (μέλη Δ.Ε.Π., μέλη 
Ε.Ε.Π., Ε.ΔΙ.Π. και Ε.Τ.Ε.Π.).Τα μέλη Ε.Ε.Π., Ε.ΔΙ.Π. και Ε.Τ.Ε.Π. 
πρέπει να είναι κάτοχοι διδακτορικού διπλώματος, εκτός 
αν το γνωστικό τους αντικείμενο είναι εξαιρετικής και 
αδιαμφισβήτητης ιδιαιτερότητας για το οποίο δεν είναι 
δυνατή ή συνήθης η εκπόνηση διδακτορικής διατριβής, 

- ομότιμους Καθηγητές και αφυπηρετήσαντα μέλη ΔΕΠ 
των συνεργαζόμενων τμημάτων, 

- διδάσκοντες σύμφωνα με το π.δ. 407/1980 (Α' 112) 
των συνεργαζόμενων τμημάτων, 


- επιστήμονες αναγνωρισμένου κύρους, είτε κάτοχοι 
διδακτορικού διπλώματος, είτε υποψήφιοι διδάκτο¬ 
ρες, είτε εξαιρετικής τεχνικής εμπειρίας επιστήμονες, 
οι οποίοι μπορούν να απασχολούνται ως ακαδημαϊκοί 
υπότροφοι με απόφαση της Συνέλευσης και Πράξη του/ 
της Προέδρου του οικείου Τμήματος για τη διεξαγωγή 
διδακτικού, εργαστηριακού, κλινικού και ερευνητικού 
έργου, καθοριζόμενου με τη σύμβαση που υπογράφεται 
μεταξύ του ακαδημαϊκού υποτρόφου και του Πρύτανη 
του Εθνικού και Καποδιστριακού Πανεπιστημίου Αθη¬ 
νών. 

Με απόφαση της ΕΔΕ ανατίθεται διδασκαλία σε: 

- Μέλη ΔΕΠ, ομότιμους Καθηγητές και ειδικούς επιστή- 
μονες-κατόχους διδακτορικού διπλώματος, εξειδικευμέ- 
νους επιστήμονες κατόχους μεταπτυχιακού τίτλου σπου¬ 
δών και με υψηλή εμπειρία στο αντικείμενο της Σχολικής 
Συμβουλευτικής και Ψυχολογίας, άλλων Τμημάτων του 
Εθνικού και Καποδιστριακού Πανεπιστημίου Αθηνών ή 
άλλων Πανεπιστημίων, ερευνητές καταξιωμένων ερευ¬ 
νητικών κέντρων της χώρας και/ή του εξωτερικού, 

- επισκέπτες καταξιωμένους επιστήμονες από την 
ημεδαπή ή την αλλοδαπή, που έχουν θέση ή προσόντα 
καθηγητή ή ερευνητή σε ερευνητικό κέντρο, επιστήμο¬ 
νες αναγνωρισμένου κύρους με εξειδικευμένες γνώσεις 
ή σχετική εμπειρία στο γνωστικό αντικείμενο του ΔΠΜΣ, 

- επισκέπτες μεταδιδακτορικούς ερευνητές, Έλληνες 
ή αλλοδαπούς νέους επιστήμονες, κατόχους διδακτορι¬ 
κού διπλώματος (ν. 4009/2011, άρ. 16, παρ.7) ή στελέχη 
μέσω νέων προσλήψεων/συμβάσεων σύμφωνα με τα 
ανωτέρω. 

Οι διδάσκοντες είναι αρμόδιοι για το περιεχόμενο, 
τους μαθησιακούς στόχους, τη βιβλιογραφία και τον 
τρόπο αξιολόγησης του κάθε μαθήματος, λαμβάνοντας 
υπόψη τα ΕΈΤ5 που αντιστοιχεί στο καθένα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρύτανης 

ΜΕΛΕΤΙΟΣ-ΑΘΑΝΑΣΙΟΣ ΔΗΜΟΠΟΥΛΟΣ 

